Ανοιξιάτικη τηγανιά με γαύρο, κρεμμυδάκι και θυμάρι
Ουζάτη τηγανιά με κρεμμυδάκια και φρέσκο θυμάρι.
500 γρ. γαύρος, φιλεταρι-σμένος, 1 ξερό κρεμμύδι, σε ψιλά καρέ, 300 γρ. φρέσκα κρεμμυδάκια, σε λεπτές ροδέλες, 2 κουτ. γλυκού φρέσκο θυμάρι, ψιλοκομμένο, ή 1 κουτ. γλυκού ξερό, 40 ml ούζο, 90 ml ελαιόλαδο, αλάτι, φρεσκοτριμμένο πιπέρι
Για να φτιάξουμε την ανοιξιάτικη τηγανιά με γαύρο, κρεμμυδάκι και θυμάρι, ξεκινάμε ζεσταίνοντας σε ένα μεγάλο τηγάνι το λάδι σε μέτρια φωτιά και σοτάρουμε τα κρεμμύδια (ξερό και φρέσκα) με λίγο αλάτι για 3-4 λεπτά, ανακατεύοντας. Ρίχνουμε το ούζο, αφήνουμε 2 λεπτά να εξατμιστεί το αλκοόλ και απλώνουμε τον γαύρο. Αλατοπιπερώνουμε, πασπαλίζουμε με το θυμάρι και μαγειρεύουμε για περίπου 2 λεπτά. Γυρίζουμε προσεκτικά με σπάτουλα τον γαύρο από την άλλη πλευρά (για να μη σπάσει) και συνεχίζουμε το μαγείρεμα για άλλα 2 λεπτά. Αποσύρουμε και σερβίρουμε.Συνοδεύουμε με σαλάτα πράσινη, μαύρες ελιές και ψωμί της αρεσκείας μας.
Γαύρος,Κρεμμύδι,Ούζο